5. ΝΟΜΟΣ υπ’ αριθ. 182 της 26 Σεπτ./3 Οκτ. 1975 (ΦΕΚ Α΄ 213) Περί αντικαταστάσεως της παρ.4 του άρθρ.6 του Νόμ. 3475/1955 «περί τυποποιήσεως νωπών αγροτικών προϊόντων και ιδρύσεως Κεντρικών και Τοπικών Αγορών αυτών». Καταργήθηκε από το άρθρ.18 Νόμ. 802/1978 (ανωτ. σελ. 68,07). 6.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ,  ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. Α2-13773 της 18/31 Οκτ. 1978 (ΦΕΚ Β΄ 943) Περί διακινήσεως αγροτικών προϊόντων ηρτημένης παραγωγής. Έχοντες υπ’ όψει: 1.Τον Νόμ. 400/1976 «περί Υπουργικού Συμβουλίου και Υπουργείων». 2.Το Ν.Δ. 136/1946 «περί κυρώσεως τροποποιήσεως και συμπληρώσεως του από 10/11.5.1946 Ν.Δ/τος «περί Αγορανομικού Κώδικος», ως ετροποποιήθη και συνεπληρώθη μεταγενεστέρως. 3.Τον Νόμ. 801/1978 «περί τροποποιήσεως και συμπληρώσεως του Νόμ. 3475/1955 περί τυποποιήσεως νωπών αγροτικών προϊόντων και ιδρύσεως κεντρικών και τοπικών αγορών αυτών και άλλων τινών διατάξεων», αποφασίζουμε: 1.Εις τας περιπτώσεις αγοράς ηρτημένων καρπών ωρισμένου κτήματος (ηρτημένη παραγωγή) επιβάλλεται όπως, οι χονδρέμποροι κατά τον χρόνον καταρτίσεως της συμβάσεως επί των οικείων συμφωνητικών, επισυνάπτωσι το τιμολόγιον αγοράς ή πωλήσεως, κατά περίπτωσιν, όπερ δέον όπως είναι θεωρημένον υπό της αρμοδίας Οικονομικής Εφορίας, εις ο θα αναφέρεται απαραιτήτως η υπολογιζομένη να αποληφθή ποσότης, η τιμή μονάδος, η συνολική αξία αυτής, των στοιχείων τούτων βεβαιουμένων υπό της οικείας Νομαρχιακής Δ/νσεως Γεωργίας εις την δικαιοδοσίαν της οποίας υπάγεται το ανωτέρω κτήμα. 2.Οι παραβάται των διατάξεων της παρούσης, συμφώνως προς την παρ.6 του άρθρ.6 του Νόμ. 3475/1955 ως αύτη αντικατεστάθη δια του άρθρ.1 του Νόμ. 802/1978, διώκονται και τιμωρούνται κατά τας διατάξεις του άρθρ.31 του Αγορανομικού Κώδικος. Σελ. 88,462(ζ) Τεύχος ΙΒ-1-1 Σελ. 30 3.Η έναρξις ισχύος της παρούσης άρχεται από της δημοσιεύσεώς της εις την Εφημερίδα της Κυβερνήσεως. 